|  |  |
| --- | --- |
|  | PATVIRTINTA Utenos rajono savivaldybės administracijos Švietimo ir sporto skyriaus vedėjo 2023 m. kovo 27 d. įsakymu Nr. V-5 |

**UTENOS RAJONO SAVIVALDYBĖS 2022 METŲ ŠVIETIMO BŪKLĖS**

**IR PAŽANGOS ATASKAITA**

 Utenos rajono savivaldybės 2022 m. švietimo pažangos ataskaita parengta vadovaujantis švietimą reglamentuojančiais teisės aktais, Valstybine švietimo 2013–2022 metų strategijos II prioritetine kryptimi „Švietimo kokybės kultūra“, kur numatytose veiklos kryptyse pažymėta, jog mokyklų savininko teises ir pareigas įgyvendinančios institucijos turi numatyti ir planuoti metinės pažangos skelbimą, Geros mokyklos koncepcija, Lietuvos Respublikos švietimo, mokslo ir sporto ministro patvirtintais būtinaisiais savivaldybių švietimo stebėsenos rodikliais, Utenos rajono savivaldybės strateginis plėtros planu 2018-2024 metams, Utenos rajono savivaldybės strateginiu veiklos planu 2022-2025 metams ir Utenos rajono savivaldybės bendrojo ugdymo mokyklų tinklo pertvarkos planu 2021-2025 metams.

 Šioje ataskaitoje pateikiami Utenos rajono savivaldybės švietimo veiklos rezultatai ir jų kaita. Švietimo pažanga analizuojama tikslo, jo įgyvendinimui numatytų uždavinių ir stebėsenos rodiklių jų pamatavimui požiūriu, pažymint Utenos rajono savivaldybės konteksto, indėlio, ugdymo proceso švietimo rezultatų ir pasekmių pokyčius, daromą pažangą nurodant trūkumus, įsivertinant kai kuriuos švietimo sričių veiklos aspektus.

 Utenos rajono savivaldybės plėtros iki strateginio veiklos plano tikslas – tobulinti švietimo sistemą, didinti vaikų ir jaunimo užimtumą.

 Tikslui įgyvendinti buvo numatytos tokios priemonės:

* Švietimo ir sporto būklės analizavimas, informacijos įvairioms institucijoms ir visuomenei teikimas, savivaldybės veiklos planų rengimas ir jų įgyvendinimo organizavimas;
* Savivaldybės tikslinių (edukacinės, sporto ir jaunimo veiklos) projektų koordinavimas ir administravimas bei jų įgyvendinimo priežiūra; Savivaldybės projektų įgyvendinimas.
* Dalyvavimas rengiant Savivaldybės pasiūlymus dėl Mokyklų tinklo kūrimo plano ir klasių komplektavimo savivaldybės mokyklose teikimas;
* Švietimo informacinių sistemų tvarkymas, mokyklų duomenų teikimo priežiūros vykdymas;
* Savivaldybės pavaldžių įstaigų veiklos koordinavimas, jų bendruomenių konsultavimas ugdymo turinio įgyvendinimo, ugdymo proceso organizavimo ir kitais veiklos klausimais;
* Savivaldybės teritorijoje gyvenančių vaikų ir jaunuolių apskaitos organizavimas ir tvarkymas;
* Švietimo pagalbos teikimo, vaiko minimalios priežiūros priemonių vykdymo organizavimas ir koordinavimas;
* Savivaldybės mokyklų mokinių mokymosi pasiekimų patikrinimų, mokinių pasiekimų tyrimų organizavimas ir vykdymas;
* Savivaldybės mokyklų mokytojų, švietimo pagalbos specialistų atestacijos ir veiklos vertinimo organizavimas;
* Pavaldžių įstaigų, veiklos priežiūros atlikimas**,** švietimo teikėjų stebėsena ir vertinimo inicijavimas;
* Rajono mokinių olimpiadų, konkursų, viktorinų, švenčių koordinavimas ir dalyvavimas organizuojant;
* Rajono vaikų ir jaunimo vasaros poilsio koordinavimas;
* Mokinių užimtumo organizavimas įgyvendinant neformaliojo vaikų švietimo programas;
* Rajono sporto varžybų ir kitų sportinių renginių koordinavimas, dalyvavimas organizuojant, renkant geriausius rajono sportininkus;
* Utenos rajono savivaldybės institucijų sprendimų, potvarkių, įsakymų projektų rengimas, teikimas juos tvirtinti ir jų įgyvendinimą organizavimas;

**Utenos rajono savivaldybės švietimo stiprybės**

* Patvirtinto bendrojo ugdymo mokyklų tinklo pertvarkos plano 2021-2025 metams koregavimas ir numatytų priemonių įgyvendinimas. Savivaldybėje sumažėjo jungtinių klasių, padidėjo mokytojų dalis, dirbančių pagrindinėje darbovietėje pilnu krūviu.
* Ikimokyklinis ir priešmokyklinis ugdymas užtikrinimas beveik visiems savivaldybės vaikams, kurių tėvai pareiškia pageidavimą instituciniam ugdymui. Dalyvaujančių ikimokykliniame ugdyme 3-5 metų vaikų dalis Savivaldybėje yra 96,7 proc. registruotų vaikų.
* Specialiųjų ugdymosi poreikių (turinčių didelių ir labai didelių specialiųjų ugdymosi poreikių) vaikams ir mokiniams sudarytos sąlygos ugdytis vaikų lopšelyje-darželyje „Gandrelis“ ir Krašuonos progimnazijos „Versmės“ skyriuje. Kiti specialiųjų ugdymosi poreikių turintys vaikai ugdomi integruotai savivaldybės bendrojo ugdymo ar ikimokyklinio ugdymo mokyklose.
* Didelis dalyvaujančių neformaliojo švietimo veiklose mokinių skaičius. Savivaldybės vaikų, dalyvaujančių neformaliojo švietimo veiklose, dalis nuo visų bendrojo ugdymo mokyklose besimokančiųjų mokinių 2022 m. buvo 68,5 proc. (šalyje – 62,9 proc.).
* Plati neformalaus vaikų švietimo teikėjų (4 biudžetinės įstaigos, 19 laisvųjų mokytojų, 3 viešosios įstaigos, 2 asociacijos) paslaugų įvairovė sudaro geras sąlygas mokinių užimtumui.
* Sudarytos sąlygos mokinių vežimui į mokyklas ir atgal. 24,5 proc. savivaldybės mokinių vyksta maršrutinių autobusų parkų transportu (200 mokinių), mokykliniais autobusais (340 mokinių), naudojami ir kiti vežimo būdai.
* Savivaldybė skiria pakankamą dėmesį materialinei bazei atnaujinti ir ugdymo aplinkai gerinti- gerėja pastatų būklė.
* Savivaldybės lėšomis konkurso būdu finansuojami sportinės, edukacinės veiklos, studentų rėmimo, vaikų vasaros poilsio projektai.

**Tobulintina**

* Šiuolaikiškų modernių mokyklų edukacinių erdvių, baldų ir įrangos, skirtų įvairių gebėjimų ir poreikių mokinių kūrybiškam patirtiniam ugdymui trūkumas.
* Sensta švietimo bendruomenė, labai lėtai vyksta natūralus mokytojo atsinaujinimo procesas. Tik 36 proc. savivaldybės mokytojų yra 50 m. ir jaunesnio amžiaus.
* Pusė mokytojų (48,2 proc.), kurių pagrindinė darbovietė yra bendrojo ugdymo mokyklos, vis dar dirba mažesniu nei pilnu darbo krūviu.
* Specialiųjų ugdymosi poreikių vaikų ugdymui trūksta pagalbos specialistų. Savivaldybėje užtikrinamas pilnas specialiosios pedagoginės švietimo pagalbos teikimas 11 proc. mokiniams, turintiems didelių ir labai didelių specialiųjų ugdymosi poreikių.
* Mokyklose nėra įrengtų erdvių ir poilsio kambarių, kuriuose galėtų aktyviai ir saugiai ugdyti (is), ilsėtis bei sportuoti specialiųjų ugdymosi poreikių turintys vaikai.
* Būtina daugiau dėmesio skirti skaitmeninių ugdymo (si) priemonių įsigijimui ir nusidėvėjusių, neatitinkančių šiuolaikinių reikalavimų priemonių atnaujinimui.
* Neformaliojo vaikų švietimo programų, kurios būtų susiję su STEAM veiklomis, savivaldybėje trūkumas.
* Universalaus mokymosi dizaino prieigų ir kitų įtraukaus ugdymo elementų mokyklose tąsa, mokytojų kompetencijas tobulinimas diegiant atnaujintą ugdymo turinį.

**I SKYRIUS**

**ŠVIETIMO KONTEKSTO RODIKLIAI**

**Švietimo įstaigų tinklas**

 Šiuo rodikliu stebima švietimo įstaigų skaičius ir kaita, prognozuojamas ugdymo įstaigų prieinamumas ir planuojamos lėšos švietimui.

Utenos rajono savivaldybės tarybos 2021 m. balandžio 15 d. sprendimu Nr. TS-87 ,,Dėl Utenos rajono savivaldybės bendrojo ugdymo mokyklų tinklo pertvarkos 2021-2025 metų bendrojo plano patvirtinimo“ buvo patvirtintas Utenos rajono savivaldybės bendrojo ugdymo mokyklų tinklo pertvarkos 2021-2025 metų bendrasis planas. Utenos rajono savivaldybės bendrojo ugdymo mokyklų 2022 m. tinklą sudarė: 4 gimnazijos, 3 progimnazijos, pradinė mokykla ir 2 mokyklos–darželiai. Taip pat savivaldybėje veikia 6 vaikų lopšeliai–darželiai, 3 privatūs lopšeliai-darželiai (2021 m. veikė 2 privatūs darželiai), 4 neformaliojo švietimo įstaigos, švietimo pagalbos institucija, viena privati mokykla.

Buvo pakoreguotas savivaldybės mokyklų tinklo pertvarkos planas. Dėl mažo mokinių skaičiaus nuo 2022-2023 m. m. pradžios nutrauktas ugdymo programų vykdymas: Utenos r. Užpalių gimnazijos Vyžuonų skyriuje – pradinio; Utenos Vyturių progimnazijos Daugailių skyriuje – pagrindinio, Utenos Krašuonos progimnazijos Tauragnų Eugenijos Šimkūnaitės skyriuje – pradinio; Utenos Krašuonos progimnazijos Saldutiškio skyriuje pradinio ir pagrindinio. Utenos r. Užpalių gimnazija buvo įrašyta pastaba – ,,Vykdoma stebėsena. Kasmet priimamas sprendimas dėl III gimnazijos klasės sudarymo“, nes mažėjant mokinių skaičiui kilo klausimų dėl Utenos r. Užpalių gimnazijos 11 klasių komplektavimo perspektyvų, kadangi mokykloje dėl mažo mokinių skaičiaus (8 mokiniai) 11 klasė 2022-2023 mokslo metais neformuojama.

**Gimstamumo pokyčiai.**

 Šiuo rodikliu stebima gimstamumo kaita, prognozuojamas vaikų skaičių švietimo įstaigose, ugdymo įstaigų tinklo kaita ir planuojamos lėšos švietimui (1 pav.)

 2022 m. Utenos rajono savivaldybėje gimė 288. Kasmet savivaldybėje gimsta panašus vaikų skaičius. 2022 m. gimusių vaikų mažesnis nei keletą praėjusių metų. Utenos rajono savivaldybės teisės ir civilinės metrikacijos skyriuje įregistruoti 48 gimę, tačiau gyvenantys kitose šalyse, vaikai.

**Ugdytinių skaičius pagal švietimo įstaigų vykdomas ugdymo programas.**

 Šiuo savivaldybės rodikliu stebima ugdytinių skaičiaus kaita, prognozuojama švietimo įstaigų tinklo kaita.

 Ikimokyklinio ugdymo mokyklas lankančių vaikų skaičius kasmet žymiai didėja (2 pav.) 2022 m. rugsėjo 1 d. duomenimis institucijose pagal ikimokyklinio ugdymo programas buvo ugdomi 1247 ir pagal priešmokyklinio ugdymo programas 312 vaikai. Lyginant su 2021 m. metais ikimokyklinio ir priešmokyklinio ugdymo įstaigą lanko 43 vaikais daugiau. Utenos mokyklose-vaikų darželiuose ,,Eglutė“ ir ,,Varpelis“ neformuotos pradinės klasės, savivaldybės biudžeto lėšomis įrengtos 2 naujos ikimokyklinio ugdymo grupės, skirtas finansavimas mokytojų, dirbančių pagal ikimokyklinio ugdymo programą, ir mokytojų padėjėjų pareigybėms. Papildomai buvo priimta 30 (1-2 m. amžiaus) vaikų.

 Bendrojo ugdymo mokyklas lankančių mokinių skaičius (2022–2023 m. m. pradžioje) **–** 3691.Lyginant su 2021 m. metais 130 (3,5 proc.) vaikų daugiau (3 pav.). Didžioje dauguma savivaldybės mokinių (95,6 proc.) mokosi miesto mokyklose. Lankančiųjų mokyklas mokinių skaičius didėja, 2021 m. lankė 3561 mokiniai, 2020 m. – 3616.

 **Išvada**. Patvirtintas Utenos rajono savivaldybės bendrojo ugdymo mokyklų tinklo pertvarkos 2021-2025 metų bendrasis planas ir aktualūs pakeitimai, įgyvendintos numatytos priemonės. Dalyje mokyklų skyrių vyko vidinė struktūrinė pertvarka. Laikomasi nuostatos, kad ikimokyklinis, priešmokyklinis ir pradinis ugdymas būtų teikiamas kuo arčiau vaiko gyvenamosios vietos.

 Savivaldybėje veikia 9 ikimokyklinio ir priešmokyklinio ugdymo įstaigos, iš jų trys nevalstybinės. 2021 m. buvo 8 ikimokyklinio ugdymo įstaigos ir 2 nevalstybinės. Didėja savivaldybės ikimokyklinio ugdymo programose dalyvaujančių vaikų skaičius. Papildomai 2022 m. suformuotos 2 ankstyvojo ugdymo grupės ir buvo priimti papildomai laukiantys institucinio ugdymo 30 (1-2 m. amžiaus) vaikai. 2022 m. rugsėjo 1 d. buvo pasiūlytas institucinis ugdymas, kurių tėvai iš anksto buvo pateikę prašymus Utenos rajono savivaldybės administracijai. Papildomai savivaldybėje vaikai ugdomi nevalstybinėse įstaigose: VšĮ „Mano ir tavo“ - 5 vaikai, VšĮ „Ąžuolų vaikai“- 13, Asociacijoje „Kurkime ir aukime drauge“- 15.

 Per paskutinius metus savivaldybėje pradinio, pagrindinio ir vidurinio ugdymo programose besimokančių dalis padidėjo 3,52 proc. Nuo 2022 m. rugsėjo pradėjo savo veiklą privati „Logoso mokykla“.

Utenos rajono savivaldybės švietimo konteksto rodikliai palankūs vaikų ugdymui. **Padaryta pažanga.**

**II SKYRIUS**

**INDĖLIO Į ŠVIETIMĄ RODIKLIAI**

**Jaunesnių nei 50 metų bei 50 metų ir vyresnio amžiaus mokytojų skaičiaus santykis\***

Šiuo privalomu rodikliu vertinami veiksmingos ir subalansuotos pedagoginio personalo politikos įgyvendinimas savivaldybės švietimo įstaigose, pritraukiant karjerą pradedančius ir išlaikant patirtį turinčius mokytojus. 2022 m. santykis mokytojų iki 50 m. amžiaus ir 50 m. su vyresniais mokytojais Utenos rajono savivaldybėje yra 0,36 (šalyje – 0,66). 2021 m. tokių mokytojų savivaldybėje buvo 0,42 (šalyje – 0,67).

**Daugiau kaip 2 metų pedagoginio darbo stažą turinčių darbuotojų dalis \***

Šis privalomas savivaldybės rodiklis atskleidžia švietimo sistemos dalyvių demografines charakteristikas, rodo mokytojų kaitą, mokytojo profesijos prestižą. Utenos rajono savivaldybėje pedagoginių darbuotojų, kurių stažas didesnis nei 2 metai 2022 m. buvo 91,4 proc. (šalyje – 89,0 proc.). 2021 m. tokių mokytojų savivaldybėje buvo 94,3 proc. (šalyje – 91,6 proc.).

**Mokytojų skaičius ir pasiskirstymas pagal amžių**

Šiuo rodiklius vertinamas mokytojų, dirbančių pagrindinėje darbovietėje, skaičius pagal amžių, savivaldybės pedagoginio personalo politikos įgyvendinimas ir prognozavimas (4 pav.)

2022 m. bendrojo ugdymo mokyklose dirbo 281, ikimokyklinio ugdymo institucijose – 173, neformaliojo vaikų švietimo įstaigose – 68 mokytojai. Utenos rajono savivaldybėje pareigybės dalis, tenkanti vienam pedagoginiam darbuotojui – 85,97 proc. (šalyje – 85,08 proc.), praėjusiais metais buvo – 81,5 proc.

**Švietimo įstaigų, kuriose nėra nuolatinio vadovo daugiau kaip 12 mėnesių, dalis nuo bendro švietimo įstaigų skaičiaus\***

Šis privalomas savivaldybės rodiklis signalizuojantis apie lyderystės ir valdymo problemas savivaldybės švietimo įstaigose. 2022 m. švietimo įstaigų Utenos rajono savivaldybėje, kuriose daugiau kaip 12 mėnesių nedirbtų nuolatinis vadovas, nebuvo.

**Nemokamai maitinamų mokinių skaičiaus dalis**

Šis rodiklis rodo valstybės paramos socialinę atskirtų patiriančioms šeimoms mastą bei šių šeimų skaičiaus kaitą. Savivaldybių socialinį ekonominį kontekstą atspindi mokyklose nemokamai maitinamų mokinių dalis. Lietuvos Respublikos socialinės paramos mokiniams įstatymas numato, kad visi priešmokyklinių, pirmų ir antrų klasių mokiniai turi teisę į nemokamus pietus nevertinat šeimos pajamų. 2022 m. Utenos rajono savivaldybės bendrojo ugdymo mokyklose nemokamą maitinimą gavo 21,9 proc. (šalyje – 24,5 proc. ).

**Pavežamų mokinių dalis**

Rodiklis naudojamas švietimo prieinamumui įverti. 2022 m. į mokyklas ir atgal į namus buvo vežama 24,5 proc. (904 vnt.) Utenos rajono savivaldybės mokinių. Apie 200 mokinių buvo pavežami maršrutiniais autobusais. Sutartys buvo pasirašytos su 9 šalies autobusų parkais, mokiniai kelionei galėjo rinktis jiems patogiausiu laiku važiuojančius bendrovių maršrutinius autobusus. Daugiau kaip 300 mokinių buvo vežami 15 mokykliniais autobusais (5 pav.) Atskirais atvejais buvo pavežami ir ikimokyklinio ugdymo grupes lankantys vaikai.

**Vienam mokiniui vidutiniškai per metus skirtos ir panaudotos mokymo lėšos**

 Mokymo lėšos skirtos savivaldybės bendrojo ugdymo mokykloms – 7 997 132 eurų. Vienam Utenos rajono savivaldybės priešmokyklinio ir bendrojo ugdymo mokyklos mokiniui 2022 m. mokymo lėšų skirta 2238 eurų, 2021 m. - 1937 eurai, 2020 m. – 1782 eurai. Kasmet skiriama vienam vaikui mokymo lėšų suma didėja.

**Vienam mokiniui vidutiniškai per metus skirtos ir panaudotos** **savivaldybės savarankiškoms funkcijoms (ūkio) atlikti lėšos**

 2022 m. iš Savivaldybės biudžeto bendrojo ugdymo mokyklų aplinkai savarankiškoms funkcijoms atlikti lėšų 2 653 184 eurų, 2021 m. - 3 336 240 eurų, 2020 m. – 3 182 926 eurų, Vienam mokiniui mokyklos aplinkai 2022 m. buvo skirta 742 eurai, 2021 m. - 780 eurų, 2020 m. – 743 eurai.

 Šie rodikliai parodo, kaip savivaldybė užtikrina mokinių ugdymo organizavimą ir skiriamas lėšas mokyklų efektyviam valdymui (6 pav.).

**Išvada*.*** Utenosrajono savivaldybėje dirba pakankamą pedagoginę patirtį ir išsilavinimą turintys mokytojai. Mokytojų amžius ir kaita, pedagoginio personalo politikos įgyvendinimas savivaldybės bendrojo ugdymo mokyklose, pritraukiant karjerą pradedančius ir išlaikant patirtį turinčius mokytojus yra tobulintinas. Tikėtina, kad po kelerių metų savivaldybėje pradės trūkti įvairių mokomųjų dalykų mokytojų.

 Gerai organizuotas mokinių vežimas į mokyklas ir atgal, tačiau tobulintinas mokinių vežimo teisinis reglamentavimas, apskaitos vykdymas. Mokinių maitinimui savivaldybė skiria pakankamai daug dėmesio, išlaiko visų švietimo įstaigų valgyklas, skiria biudžeto lėšų virtuvės įrangai atnaujinti.

 Švietimui skiriamų lėšų suma sudaro geras sąlygas vaikų ugdymui. Vienam mokiniui tenkanti mokymo lėšų suma kasmet didėja. Mokymo ir ūkio lėšų dalis (proc.) savivaldybės mokiniams mažai skiriasi nuo situacijos šalyje.

 Indėlis į švietimą, turimi žmogiškieji ir materialiniai ištekliai bei pastangos, reikalingos švietimo sistemai veikti ir tikslams pasiekti, savivaldybėje optimalūs. **Pažanga išlaikoma.**

**III SKYRIUS**

**UGDYMO PROCESO RODIKLIAI**

**Ikimokykliniame ir priešmokykliniame ugdyme dalyvaujančių 3–5 metų vaikų dalis\***

 Šiuo privalomu savivaldybės rodikliu vertinama ikimokyklinio ir priešmokyklinio ugdymo aprėptis savivaldybėje ir institucinio ugdymo prieinamumas. Utenos rajono savivaldybėje kasmet didėja dalis vaikų, lankančių ikimokyklinio ir priešmokyklinio ugdymo programas, jis didesnis nei šalies vidurkis.

Ikimokyklinio ugdymo 2–5 metų ir priešmokyklinio amžiaus vaikams (gim. 2020–2016 m.) sudaromos sąlygos ir tenkinamas ugdymo(si) poreikis. Visiems ankstyvojo amžiaus vaikams (gim. 2020–2021 m.) 2022 m. rugsėjo 1 d. buvo pasiūlytas institucinis ugdymas, kurių tėvai iš anksto buvo pateikę prašymus Utenos rajono savivaldybės administracijai. Papildomai buvo priimta 25 (1–2 m. amžiaus) vaikai. Siekiant tenkinti tėvų (globėjų) poreikį dėl institucinio ugdymo prieinamumo ikimokyklinio amžiaus vaikams, nuo 2022 m. rugsėjo 1 d. Utenos mokyklose-vaikų darželiuose ,,Eglutė“ ir ,,Varpelis“ neformuotos pradinės klasės, savivaldybės biudžeto lėšomis įrengtos 2 naujos ikimokyklinio ugdymo grupės, skirtos mokytojų, dirbančių pagal ikimokyklinio ugdymo programą, ir mokytojų padėjėjų pareigybės.

**Savivaldybės mokyklose ugdomų 3–5 metų vaikų, kurių deklaruota gyvenamoji vieta yra kitoje savivaldybėje, dalis\***

 Šiuo privalomu savivaldybės rodikliu vertinamas ikimokyklinio ir priešmokyklinio ugdymo institucinio ugdymo prieinamumas vaikams, kurie nėra deklaravę gyvenamosios vietos savivaldybėje, bet lanko ikimokyklinio ir priešmokyklinio ugdymo programas įgyvendinančios įstaigos savivaldybėje. Lankančių kitų savivaldybių vaikų dalis kasmet mažėja. 2020 m. lankė 10,1 proc. (šalyje – 6,2 proc.), 2021 m. – 9,1 proc. (šalyje – 6,3 proc.), 2022 m. – 7,6 proc. (šalyje – 7,7 proc.).

**Savivaldybės 3–5 metų vaikų, ugdomų ne savivaldybės mokyklose, dalis\***

 Šiuo privalomu savivaldybės rodikliu vertinama savivaldybės vaikų pasirinkimas lankyti ikimokyklinio ir priešmokyklinio ugdymo programas. Lankančių kitų savivaldybių institucijas vaikų dalis nėra didelė. 2020 m. lankė 1,7 proc. (šalyje – 6,2 proc.), 2021 m. – 1,2 proc. (šalyje – 6,6 proc.), 2022 m. – 1,5 proc. (šalyje – 8,2 proc.),

**Mokinių, turinčių specialiųjų ugdymosi poreikių, ugdomų integruotai bendrosios paskirties švietimo įstaigose, dalis\***

 Šiuo privalomu savivaldybės rodikliu matuojamas specialiųjų ugdymosi poreikių turinčių mokinių, ugdomų integruotai bendrojo ugdymo bendrosiose mokyklose, dalis. Utenos rajono savivaldybės ugdymo įstaigose įtraukusis ugdymas visiems siejamas su sėkmingu visų mokinių (vaikų) dalyvavimu bendrame ugdymo procese. Utenos rajono švietimo įstaigose ugdomi 947 specialiųjų ugdymosi poreikių turintys vaikai (iš jų 164 – didelių ir labai didelių ugdymosi poreikių).

**Negalią turinčių mokinių dalis nuo mokinių, turinčių specialiųjų ugdymosi poreikių,  ugdomų integruotai bendrosios paskirties švietimo įstaigose\***

 Šiuo privalomu savivaldybės rodikliu vertinamas mokinių, kuriems nustatytas neįgalumas, dalis tarp integruotai bendrojo ugdymo bendrosiose mokyklose ugdomų specialiųjų ugdymosi poreikių turinčių mokinių. Rodiklis parodo įtraukiojo ugdymo aprėptį savivaldybės lygmeniu, prognozuoja švietimo pagalbos būtinumą (8 pav.)

**Švietimo pagalbą gaunančių mokinių dalis\***

 Šis privalomas savivaldybės rodiklis parodo savivaldybės mokyklų pasirengimą suteikti švietimo pagalbą visiems mokiniams, kuriems tokia pagalba yra nustatyta. Mokinių gaunančių švietimo pagalbą dalis kasmet auga, ji didesnė nei šalies ( 9 pav.)

 Utenos rajono savivaldybėje aktualus probleminis rodiklis - Pilną mokyklos specialistų pagalbą pagal Pedagoginės psichologinės tarnybos rekomendacijas  gaunančių mokinių dalis per mokslo metus. Atlikus 2022 m. tyrimą nustatyta, kad pilną švietimo pagalbą, t. y. kai mokiniams visų skirtų švietimo pagalbos specialistų teikiama privaloma pagalba ir jos intensyvumas pagal Pedagoginės psichologinės tarnybos išvadas yra užtikrinama, gauna tokią pilną pagalbą bendrojo ugdymo mokyklose tik 10,8 proc. didelių ir labai didelių specialiųjų poreikių turinčių mokinių.

**Bendrojo ugdymo mokyklų 1–8 klasių komplektų, kurie yra jungtiniai, dalis\***

 Šis privalomas savivaldybės rodiklis parodo bendrojo ugdymo mokyklų tinklo savivaldybėje planavimo pagrįstumą, galimybę mokiniams gauti kokybišką išsilavinimą.

 Įgyvendinant Lietuvos Respublikos Vyriausybės nutarimą, kad nuo 2022–2023 m. m. 1–4 klasės gali būti jungiamos tik po dvi klases, 5-10 klasės negali būti jungiamos, mažiausias galimas mokinių skaičius 1–10 klasėse – 8. Utenos rajono savivaldybės taryba 2022 m. kovo 24 d. sprendimu Nr. TS–81 ,,Dėl Utenos rajono savivaldybės tarybos 2021 m. balandžio 15 d. sprendimo Nr. TS–87 ,,Dėl Utenos rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano patvirtinimo“ pakeitimo“ dėl itin mažo mokinių skaičius patvirtino šiuos savivaldybės bendrojo ugdymo mokyklų tinklo pakeitimus, todėl mažėja savivaldybėje jungtinių pradinių klasių (10 pav.)

**Bendrojo ugdymo mokyklų klasių komplektų, kuriuose yra mažiau kaip 8 mokiniai, dalis\***

 Šis privalomas savivaldybės rodiklius parodo bendrojo ugdymo mokyklų tinklo savivaldybėje planavimo pagrįstumą, galimybę mokiniams gauti kokybišką išsilavinimą. Jau kelerius metus Utenos rajono savivaldybėje nebuvo formuojamos klasės, kuriuose yra mažiau nei 8 mokiniai. Utenos Krašuonos progimnazijos Versmės skyriuje, kuriame ugdomi negalią turintys mokiniai, 2022 m. suformuota jungtinė pradinė klasė, kurioje yra 7 mokiniai. Rodiklio reikšmė – 2,9 proc. nuo visų savivaldybės bendrojo ugdymo mokyklos klasių komplektų (šalyje – 2,2 proc.).

**Naujai komplektuojamų priešmokyklinio ugdymo grupių, kuriose yra ne daugiau kaip 20 mokinių, dalis \***

 Šis privalomas savivaldybės rodiklis parodo mokyklų tinklo savivaldybėje planavimo pagrįstumą, galimybę mokiniams gauti kokybišką priešmokyklinį išsilavinimą. 2020 m. ir 2021 m. Utenos rajono savivaldybėje visose formuojamose 11 ir 12 priešmokyklinio ugdymo grupėse buvo iki 20 vaikų. 2022 m. buvo naujai suformuotos 10 grupių. Vienoje grupėje buvo ugdoma 21 vaikas. Šio privalomo rodiklio reikšmė – 90 proc. (šalyje – 81,1 proc.).

**Naujai komplektuojamų bendrojo ugdymo mokyklų bendrosios paskirties 1 klasių komplektų, kuriuose yra ne daugiau kaip 24 mokiniai, dalis \***

 Šis privalomas savivaldybės rodiklis parodo mokyklų tinklo savivaldybėje planavimo pagrįstumą, galimybę mokiniams gauti kokybišką išsilavinimą. 2020 m. naujai suformuoti 13 pirmų klasių komplektų, 2021 m. – 12, 2022 m. – 14. Klasėse nebuvo daugiau nei 24 mokiniai, šio privalomo rodiklio reikšmė – 100 proc. (2022 m. šalyje – 89,4 proc.).

**Neformaliojo švietimo veiklose dalyvaujančių mokinių dalis\***

 Šiuo privalomu savivaldybės rodikliu vertinama savivaldybės priklausomybės bendrojo ugdymo mokyklų mokinių dalyvavimo neformaliojo švietimo veikloje aprėptis, netiesiogiai – savivaldybės mokyklų ir kitų švietimo teikėjų neformaliojo vaikų švietimo veiklų pasiūlos galimybės. Utenos rajono savivaldybėje Utenos rajono savivaldybės vaikų, dalyvaujančių neformaliojo švietimo veiklose, dalis nuo visų bendrojo ugdymo mokyklose besimokančiųjų didesnė nei šalyje (11 pav.).

Neformalaus vaikų švietimo (toliau – NVŠ) programoms, kurios finansuojamos iš Valstybės biudžeto, vykdyti 2022 m. Utenos rajono savivaldybei skirta 189 tūkst. eurų. Buvo akredituotos ir įgyvendinamos kontaktiniu būdu 48 programos, jas vykdo 19 laisvieji mokytojai, 3 viešosios įstaigos, 2 asociacijos ir 3 biudžetinės įstaigos. Dalyvavo programose daugiau nei 1200 (32,5 proc.) mokinių (šalyje – 27 proc.).

 Utenos meno mokykloje pagal muzikos ir dailės srities programas mokosi 325 mokiniai. Vaikų ir jaunimo užimtumo centre vykdoma 13 įvairių ugdymo krypčių programų, dalyvauja apie 250 vaikų. Utenos daugiafunkcio sporto centro sportinio ugdymo grupes devyniose sporto šakose 2022 m. lankė per 600 mokinių.

**Vienai sąlyginei mokytojo pareigybei tenkančių mokinių skaičius bendrojo ugdymo mokyklose \***

 Šis privalomas savivaldybės rodiklis parodo veiksmingo ugdymo organizavimo galimybę, mokyklų tinklo optimalumą. Įvykdžius Utenos rajono savivaldybėje bendrojo ugdymo mokyklų tinklo pertvarką, padidėjo vienai mokytojo pareigybei tenkančių mokinių. 2020 m. vienai mokytojo pareigybei teko 12,02 mokinio (šalyje – 11,56 ), 2021 m. – 12,88 (šalyje –11,78 ), 2022 m. – 13,25 (šalyje – 12,01).

**Mokytojų, dirbančių pilna mokytojo pareigybe bendrojo ugdymo mokyklose, dalis**

Šis savivaldybės rodiklis parodo savivaldybės bendrojo ugdymo mokyklų pedagoginių darbuotojų skaičiaus mokykloje pagrįstumą, netiesiogiai – pedagogų mokykloje uždirbamo atlyginimo dydį. Rodiklis skaičiuojamas bendrojo ugdymo mokyklų mokytojų, dirbančių pagrindinėje darbovietėje ir turinčių vieną ir daugiau mokytojo pareigybės darbo krūvį. Įvykdžius Utenos rajono savivaldybėje bendrojo ugdymo mokyklų tinklo pertvarkos plano priemones, padidėjo mokytojų darbo krūvis.

**Švietimo pagalbos specialistų, tenkančių 100 mokinių, skaičius**

 Šis savivaldybės rodiklis parodo mokinių ir kitų mokyklos bendruomenės narių galimybę gauti kokybišką švietimo pagalbą. 2020 m. 100 mokinių teko 0,85 švietimo pagalbos specialistų, dirbančių bendrojo ugdymo mokyklose, 2021 m. – 0,83, 2022 m. – 1,32. Savivaldybės ugdymo įstaigose įsteigtos 100,5 pagalbos specialistų (socialinių pedagogų, psichologų, specialiųjų pedagogų, logopedų, mokytojų padėjėjų) pareigybės. Tai 9,25 pareigybių daugiau nei 2021 m.

**Išvada.** Ikimokyklinio ugdymo mokyklas lankančių 3-5 metų savivaldybės ir kitų savivaldybių vaikų skaičius kasmet nežymiai didėja. Beveik visiems vaikams buvo pasiūlytas institucinis ugdymas, kurių tėvai iš anksto buvo pateikę prašymus Utenos rajono savivaldybės administracijai.

 Utenos rajono savivaldybės ugdymo įstaigose įtraukusis ugdymas visiems siejamas su sėkmingu visų mokinių (vaikų) dalyvavimu bendrame ugdymo procese. Utenos rajono švietimo įstaigose integruotai ugdoma dauguma specialiųjų ugdymosi poreikių turinčių vaikų.

 Neformaliojo vaikų švietimas tenkina savivaldybės mokinių saviraiškos poreikius, mokinių dalyvavimas neformaliojo švietimo veiklose yra vienas didesnis nei panašaus tipo savivaldybių.

 Įgyvendinus mokyklų tinklo pertvarkos plano priemones, mokinių skaičius tenkantis vienai sąlyginei mokytojo pareigybei didėja, kas rodo veiksmingesnes ugdymo organizavimo situaciją.

Laipsniškai mažėja bendrojo ugdymo mokyklų 1–8 klasių komplektų, kurie yra jungtiniai, dalis savivaldybėje. **Pažanga padaryta.**

**IV SKYRIUS**

**ŠVIETIMO REZULTATŲ IR PASEKMIŲ RODIKLIAI**

**Nacionalinis mokinių pasiekimo patikrinimo (NMPP) rezultatai**

Šiuo savivaldybės rodikliu vertinamas mokinių mokymosi sėkmingumas, netiesiogiai – savivaldybės bendrojo ugdymo mokyklų veiklos kokybė.

2022 m. rajono ugdymo įstaigų 4 ir 8 klasių mokiniai dalyvavo Nacionaliniame mokinių pasiekimų patikrinime. 4 ir 8 klasių rajono savivaldybės mokinių pasiekimai lyginant su šalies mokinių pasiekimais yra panašūs kaip šalies vidurkis. Mokinių pasiekimų patikrinimo rezultatai ir jų palyginimas su šalies mokinių rezultatais pateikiami 1 lentelėje.



|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | 1 lentelė. Utenos rajono savivaldybės 4 klasės mokinių apibendrinta informacija  |
|  | Utenos rajono 8 klasių mokinių rezultatai panašūs su šalies mokinių Nacionalinio mokinių pasiekimų patikrinimo rezultatais. Šiek tiek mažesni už šalies vidurkį matematikos rezultatai. Informacija pareikiama 2 lentelėje. |



2 lentelėje. Utenos rajono savivaldybės 8 klasės mokinių apibendrinta informacija

**Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (lietuvių kalba, matematika) \***

Šiuo privalomu savivaldybės rodikliu vertinamas mokinių mokymosi sėkmingumas, netiesiogiai – savivaldybės bendrojo ugdymo mokyklų veiklos kokybė. 2021 m. pagrindinio ugdymo pasiekimų patikrinimo (toliau – PUPP) metu Utenos rajono savivaldybės mokinių, pasiekusių bent pagrindinį mokymosi pasiekų lygį buvo 54,6 proc. (šalyje – 54,4 proc.), 2022 m. – 13,6 proc. (šalyje – 23,7 proc.). Tikėtina, kad neprivalomas patikrinimas, ilgas nuotolinio ugdymo periodas COVID–19 pandemijos metu, turėjo įtakos žemiems mokinių pasiekimams (3 lentelė).

 

3 lentelėje. Utenos rajono savivaldybės II gimnazijos klasės mokinių PUPP apibendrinta informacija

**Pagrindinio ugdymo pasiekimų lietuvių kalbos ir literatūros patikrinimo metu bent pagrindinį mokymosi pasiekimų lygį pasiekusių mokinių dalis**

Šiuo savivaldybės rodikliu vertinamas mokinių mokymosi sėkmingumas mokantis lietuvių kalbos ir literatūros. 2021 m. PUPP metu Utenos rajono savivaldybės mokinių, pasiekusių bent pagrindinį lietuvių kalbos ir literatūros mokymosi pasiekų lygį buvo 76,2 proc. (šalyje – 72,9 proc.), 2022 m. – 71,3 proc. (šalyje – 70,3 proc.). Galime konstatuoti, kad PUPP lietuvių kalbos ir literatūros rezultatai yra aukštesni nei šalies vidurkis.

**Pagrindinio ugdymo pasiekimų matematikos patikrinimo metu bent pagrindinį mokymosi pasiekimų lygį pasiekusių mokinių dalis**

Šiuo savivaldybės rodikliu vertinamas mokinių mokymosi sėkmingumas mokantis matematikos. 2021 m. matematikos PUPP metu savivaldybės mokinių rezultatai rodo, kad pasiekusių bent pagrindinį lygį buvo 59,4 proc. (šalyje – 62,2 proc.), 2022 m. – 14,3 proc. (šalyje – 25,8 proc.).

 2022 m. PUPP lietuvių kalbos ir literatūros rezultatai yra geresni nei šalies matematikos rezultatai nesiekia šalies vidurkio. Rajono dešimtokų lietuvių k. PUPP įvertinimo vidurkis (6,44) viršija šalies vidurkį (6,35). Matematikos įvertinimo vidurkis pakankamai žemas (3,6). Būtina siekti geresnių matematikos PUPP rezultatų, kurie yra žemesni nei šalies vidurkis (4,2).

 Lyginant 2021 ir 2022 m. vidurkius matyti, kad rajono mokinių rezultatų vidurkis nepagerėjo ir nesiekia šalies vidurkio.

**Tris ir daugiau valstybinių brandos egzaminų išlaikiusių abiturientų dalis\***

 Šis privalomas savivaldybės rodiklis parodo abiturientų mokymosi sėkmingumą, netiesiogiai – savivaldybės mokyklų darbo kokybę. 2020 m. tris ir daugiau brandos egzaminų išlaikiusių abiturientų Utenos rajono savivaldybėje buvo 65,7 proc. (šalyje – 56,2 proc. ), 2021 m. – 66,1 proc. (šalyje –58,3 proc.), 2022 m. – 62,8 proc. (šalyje – 56,1).

 Valstybinių brandos egzaminų rezultatai pateikiami diagrama, kuri vaizduoja apibendrintų savivaldybės mokyklų 2022 m. valstybinių brandos egzaminų rezultatų palyginimą su šalies rezultatais, naudojant standartizuotus taškus. Apibendrintas valstybinių brandos egzaminų balas apskaičiuojamas sudedant Savivaldybės abiturientų gautus kiekvieno dalyko valstybinių brandos egzaminų įvertinimus ir gauta balų suma dalijama iš abiturientų skaičiaus, po to, kiekvieno dalyko gauti dalmenys sudedami (1 dėmuo) ir pridedamas visų dalykų bendras balo vidurkis (2 dėmuo). Kuo daugiau mokinių renkasi ir laiko valstybinių brandos egzaminų ir geriau juos išlaiko, tuo šis apibendrintas balas būna aukštesnis.

**

1 diagrama. Apibendrintų savivaldybės mokyklų 2022 m. valstybinių brandos egzaminų rezultatų palyginimas su šalies rezultatais, naudojant standartizuotus taškus



2 diagrama. Savivaldybės 2022 m. valstybinių brandos egzaminų balų vidurkių palyginimas su šalies rezultatais, naudojant standartizuotus taškus

|  |  |  |
| --- | --- | --- |
| Valstybiniai brandos egzaminas | Egzaminą laikiusių abiturientų dalis (proc.) iš bendro brandos egzaminus laikiusiųjų skaičius | Egzaminą laikiusių abiturientų vidutinis egzamino įvertinimas |
| Utenos rajono savivaldybės mokyklų vidurkis | Šalies bendrojo ugdymo mokyklų vidurkis | Utenos rajono savivaldybės mokyklų vidurkis | Šalies bendrojo ugdymo mokyklų vidurkis |
| Biologija  | 26,86 | 26,17 | 37,4 | 43,8 |
| Chemija | 5,76 | 6,78 | 31,4 | 51,1 |
| Užsienio k. (anglų kl.) | 70,13 | 68,87 | 54,6 | 56,7 |
| Geografija | 28,01 | 18,77 | 47,2 | 51,2 |
| Istorija | 47,94 | 30,95 | 42,9 | 46,6 |
| Informacinės technologijos | 10,45 | 12,43 | 40,1 | 34,3 |
| Lietuvių k. ir literatūra | 74,46 | 70,09 | 43,6 | 44,5 |
| Matematika | 64,76 | 60,33 | 17,7 | 20,00 |
| Fizika | 10,59 | 11,39 | 36,4 | 42,5 |
| Užsienio k. (rusų kl.) | 3,77 | 23,43 | 57,9 | 69,3 |

1. lentelė. Utenos rajono savivaldybės mokyklų 2022 m. pasirinkusių (proc.) ir vidutinių įvertinimų palyginimas su šalies mokyklų rodikliais pagal egzaminus.

 Išanalizavus duomenis galime teigti, kad 2022 m. daugiausiai savivaldybės abiturientai pasirinko laikyti lietuvių kalbos ir literatūros, užsienio kalbos (anglų kl.) ir matematikos valstybinius brandos egzaminus. Pagal pasirinktus mokomųjų dalykų egzaminus geriausiai sekėsi laikyti užsienio (anglų) kalbos, istorijos, geografijos, lietuvių kalbos ir literatūros, informacinių technologijų valstybinius brandos egzaminus. Palyginus su praeitais metais matematikos valstybinių brandos egzaminus išlaikiusiųjų dalis sumažėjo ir rajone šio valstybinio brandos egzamino rezultatai (matuojant laikiusių abiturientų vidutinius įvertinimus) žemiausi.

**Tolimesnė mokinių, baigusių vidurinio ugdymo programą, veikla**

 Šis savivaldybės rodiklis parodo mokinių mokymosi pasekmes, netiesiogiai – savivaldybės mokyklų darbo kokybę. Daugiau nei pusė 2022 m. abiturientų (62,8 proc.) įstojo į aukštąsias mokyklas (palyginimui 2021 m. buvo 71,6 proc.), iš jų 34,9 proc. pasirinko universitetines studijas, 27,9 proc. aukštąsias neuniversitetines studijas, 13,8 proc. mokosi profesinėse mokyklose ir beveik ketvirtadalis buvusių abiturientų (23,4 proc.) pasirinko kitas veiklas. Įgijus vidurinį išsilavinimą, prioritetas teikiamas toliau renkantis studijas aukštosiose mokyklose.

**Mokyklų, paskelbusių švietimo pažangos ataskaitas, dalis**

 Šis savivaldybės rodiklis rodo mokyklų atvirumą visuomenei ir informavimą apie vykstančius procesus. Didėja dalis mokyklų, paskelbusių švietimo pažangos ataskaitą Švietimo informavimo sistemoje. Utenos rajono savivaldybėje 2020 m. ataskaitą paskelbė 63,6 proc. bendrojo ugdymo mokyklų, 2021 m. – 80 proc. Didėja mokyklų, kurios skelbia pažangos atskaitas šalyje.

**Išvada.** Utenos savivaldybės bendrojo ugdymo mokyklų 4 ir 8 klasės mokinių Nacionalinio mokinių pasiekimų patikrinimo rezultatai panašūs kaip šalies bendrojo ugdymo mokyklų mokinių surinktų taškų vidurkis.

 Pagrindinio ugdymo pasiekimų patikrinimo lietuvių kalbos ir literatūros rezultatai ir mokinių mokymosi kokybė yra gera. 2022 m. Utenos rajono savivaldybės dešimtokų pasiekusių bent pagrindinį lygį patikrinimo metu buvo 71,3 proc. (šalyje – 70,3 proc.). matematikos rezultatai savivaldybėje gerokai žemesni nei šalyje.

 Apibendrinti valstybinių brandos egzaminų balai, išreikšti standartizuotais taškais, parodo gimnazijų darbo kokybę ir veiksmingumą rengiant brandos egzaminams. Statistiškai daug mokinių pasirenka istorijos brandos, matematikos, užsienio kalbos (anglų kl.) egzaminus. Geri 2022 m. lietuvių kalbos ir literatūros bei informacinių technologijų egzaminų įvertinimai.

 Dauguma abiturientų, baigę bendrojo ugdymo mokyklas, toliau tęsia mokymą (si). Išlieka bendra tendencija, kai dauguma abiturientų baigę bendrojo ugdymo mokyklas renkasi studijas aukštosiose mokyklose.

Stebint mokinių pažangumą visuose lygmenyse, galime teigti, kad nėra ryškaus rodiklių svyravimo, tačiau dalies rezultatų rodikliai žemėja**.** **Pažanga nefiksuojama.**

**\_\_\_\_\_\_\_\_\_\_\_\_\_\_\_\_**